Pakistanin armeija sulki parlamenttirakennuksen - Ulkomaat - Uutiset - MTV.fi
Pakistanin armeija sulki parlamenttirakennuksen
Julkaistu 14.10.1999 15:45
Pakistanin armeija on evakuoinut kaiken henkilökunnan parlamenttirakennuksesta ja sulkenut itse rakennuksen. Asiasta kertoo parlamentin turvamies. Toimenpiteen syytä ei ilmoitettu. Parlamentin alahuoneen oli määrä kokoontua rakennuksessa huomenna. Samaan aikaan ilmoitettiin, että Pakistanin syrjäytetty pääministeri Nawaz Sharif on viety Islamabadista kotikaupunkiinsa Lahoreen ja on siellä turvasäilössä. Armeija syrjäytti Sharifin tiistaina. Kenraali Musharraf ja Pakinstanin presidentti
Pääministeri Sharifin syrjäyttänyt asevoimien kenraali Pervez Musharraf keskusteli eilen maan presidentin Rafiq Tararin kanssa. Hän yritti ilmeisesti saada presidentiltä tukea vallankaappaukselle. Keskustelun yksityiskohdista ei ole annettu tietoa.Asevoimien kenraali sanoo syrjäyttäneensä Pakistanin pääministerin "viimeisenä keinonaan", kun kaikilta poliittisilta tahoilta oli vaadittu puuttumista nopeasti pahanevaan poliittiseen tilanteeseen ja sekasortoon.Amnesty toivoo demokratian palautumista
Ihmisoikeusjärjestö Amnesty International toivoo sotilasvallankaappauksen herättävän maan demokraattiset voimat vastarintaan. Järjestö toteaa, että myös kansainvälisen yhteisön tulisi ryhtyä toimiin demokratian palauttamiseksi Pakistaniin. Järjestö vetoaa myös armeijaan, jotta kotiarestissa olevan pääministerin Nawaz Sharifin ja hänen ministeriensä hyvinvointi taattaisiin. (MTV3-STT-Reuters-AFP)
Trump nimitti showpainin johtajan vetämään valtion virastoa Katso lisää
Nordean asiakkailta kalastellaan tunnuslukukortteja – törkeä huijausviesti leviää sähköpostitse
Talvi on tulossa – ensimmäinen jäänmurtaja lähti Perämerelle
USA hylkäsi ydinkoekieltosopimuksen
Kiina: Ei Nobelia toisinajattelijoille